Številka: 122-194/2015

Datum: 20. 4. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Strategije aktivnega staranja v Mestni občini Ptuj 2018-2022**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Strategije aktivnega staranja v Mestni občini Ptuj 2018-2022.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo,
* Strategija aktivnega staranja v Mestni občini Ptuj 2018-2022 (predlog).

Predlog

maj 2018

Na podlagi Resolucije o nacionalnem programu socialnega varstva za obdobje 2013−2020 (Uradni list RS, št. 39/13) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o potrditvi Strategije aktivnega staranja**

**v Mestni občini Ptuj 2018-2022**

**1.**

Mestni svet Mestne občine Ptuj potrdi Strategijo aktivnega staranja v Mestni občini Ptuj 2018-2022.

**2.**

Ta sklep začne veljati z dnem sprejema na Mestnem svetu Mestne občine Ptuj.

Številka: 122-194/2015

Datum:

**Obrazložitev:**

Mestni svet Mestne občine Ptuj je osnutek Strategije aktivnega staranja v Mestni občini Ptuj 2017-2021 (v nadaljevanju: Strategija) obravnaval na 33. redni seji, dne 23. 10. 2017. Predhodno je bilo gradivo obravnavno na 29. seji Odbora za socialno varstvo, zdravstvo in kulturo, dne 18. 10. 2017.

Pripombe Odbora za socialno varstvo, zdravstvo in kulturo na osnutek Strategije so bile, da je le-ta preveč splošna, predlagana je bila podaljšana razprava, dopolnijo naj se nosilci in kjer je mogoče konkretizirajo roki za izvedbo, vključijo naj se dodatni deležniki.

Osnutek je bil v obdobju od 24. 10. 2017 do 23. 11. 2017 v javni razpravi. Javnost je bila povabljena, da poda na predstavljeni osnutek Strategije pripombe in predloge v pisni obliki. Do zaključka javne razprave ni bila prejeta nobena pripomba.

S strani svetniške skupine DeSUS smo dne 1. 12. 2017 prejeli pripombe na osnutek Strategije. Na osnovi le teh smo v Strategijo vključili zapis o demenci ter nosilce programa Skupaj proti demenci.

Aktivnosti, ki smo jih na Oddelku za negospodarske dejavnosti Mestne občine Ptuj ob dopolnjevanju Strategije izvedli ter predlogi in pripombe, ki smo jih v Strategijo vključili:

* Sestanek z vodstvom Zveze društev upokojencev Spodnje Podravje Ptuj, na podlagi katerega smo Strategijo dopolnili z lokalnimi aktivnostmi, ki potekajo po področju Mestne občine Ptuj, se dotaknili razvejanosti mreže prostovoljstva, projekta Starejši za višjo kakovost življenja doma (Starejši za starejše), izgradnje oskrbovanih stanovanj, trenutnih bivalnih razmer starejših, potreb po pripravi na upokojitev že v času zaposlitve, programa Majhni koraki za velike učinke, ki daje napotke za preureditev obstoječih stanovanj v za starejše varnejša stanovanja. Na sedežu Zveze društev upokojencev deluje tudi Info točka.
* Ker želi večina starejših svojo starost preživljati v domačem okolju, je Pomoč družini na domu ena izmed možnosti, kjer se lahko količina pomoči prilagodi potrebam posameznika. V času dopolnjevanja Strategije, je Mestni svet Mestne občine sprejel stališče, da cena za uporabnike kljub dvigu ekonomske cene, ostane enaka. Občina bo tako sofinancirala višji delež (prej 66,9 %, zdaj 70,36 %; zakonsko je 50 %).
* V aprilu 2018 je potekala v prostorih Zlatega kotička predstavitev državne Strategije dolgožive družbe. Pri dopolnjevanju lokalne Strategije, smo upoštevali napotke in priporočila koordinatorice državne strategije, gospe Mije Pukl.
* Vključili smo aktivnosti programa Skupaj proti demenci, saj je le ta v porastu, predvsem pri starejših. Udeležili smo se predstavitve, ki jo je pripravila direktorica Doma upokojencev Ptuj, gospa Jožica Šemnički. Dom upokojencev Ptuj je nosilec programa Skupaj proti demenci.
* V času dopolnjevanja lokalne Strategije je na Ptuju potekala okrogla miza Sobivamo, ki je projekt Ministrstva za okolje in prostor. Sobivanje omenjamo kot dodatno možnost bivanja starejših, v kolikor bi za to, v sicer tradicionalnem okolju, zaznali interes. V aprilu je bila v Špajzi modrosti otvoritev Info točke, kjer lahko obiskovalci na enem mestu dobijo informacije o možnostih sobivanja.
* Z zavodom za zaposlovanje, Območno službo Ptuj, smo pregledali obstoječe ter dodali dodatna ukrepa v poglavju Podaljšano zaposlovanje in odloženo upokojevanje.
* Sestanek s predsednikom Sveta za preventivo in vzgojo v cestnem prometu občine Ptuj. Na osnovi sestanka smo v Strategijo vključili dodaten ukrep o seznanjanju starejših z novostmi v prometu.
* Spremljamo aktivnosti različnih deležnikov s področja aktivnega staranja v državi, izmenjali smo izkušnje glede staranja z nekaterimi drugimi občinami.

Ukrepe predlagane v strategiji smo posodobili, na željo in opozorila sogovornikov dodali nove ukrepe, črtali podvojene, nekatere pa le dopolnili z dodatnimi nosilci ali jih bolj specifično definirali. Državna Strategija dolgožive družbe sicer niza usmeritve še bolj splošno, ne določa ukrepov, ki bi sledili usmeritvam. Le ti bodo opredeljeni v dvoletnih akcijskih načrtih.

Strategija aktivnega staranja v Mestni občini Ptuj 2018-2022 daje smernice za razvoj in krepitev aktivacije starejše populacije, za vzpostavitev in ohranitev prijaznega okolja za kvalitetno bivanje vseh generacij; sledili ji bodo vsakoletni akcijski načrti.

Vse dopolnitve glede na osnutek Strategije, ki so vsebinske narave, so zaradi preglednosti dodanega teksta zapisane z rdečo barvo. Prav tako smo obdobje Strategije iz 2017-2021 popravili na 2018-2022.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Nataša Koderman **Miran SENČAR,**

**župan Mestne občine Ptuj**